“З Мядзёлкай была трагічная гісторыя. Але не трэба з гэтага рабіць вадэвіль, звычайны трохкутнік і гісторыйку, як мы, цяперашнія людзі, любім. Людзі той эпохі мелі зусім іншыя ўнутраныя якасці і іншы душэўны маштаб. Купала вельмі цяжка гэтыя адносіны перажываў. Там было ўсё цяжка і складана. Паўліна мусіла за ім назіраць і супрацоўнічаць з НКВД. Але нехта пісаў, што Купалу пашчасціла, што Мядзёлка яго любіла. І калі яна прыходзіла ў НКВД і нешта распавядала, то яна распавядала як чалавек, які яго любіць. Гэта ж зусім іншая справа. Калі казаць пра Мядзёлку і Купалу, трэба браць паэму “Яна і я”, чытаць яе, і адтуль аднаўляць яго пачуцці”, — працягвае Ганна Севярынец.